Bulgaria under OL

Bulgaria er en av de 14 nasjonene som deltok i de første moderne olympiske leker under Sommer-OL 1896 i Athen. De deltok med en turner, Charles Champaud, som egentlig var sveitsisk statsborger bosatt i Bulgarias hovedstad Sofia. Flere kilder er derfor uenige om han skal regnes som deltaker for Sveits eller for Bulgaria. Neste gang Bulgaria deltok var under Sommer-OL 1924 i Paris og de har siden deltatt i alle sommerlekene unntatt Sommer-OL 1932 i Los Angeles, Sommer-OL 1948 i London og Sommer-OL 1984 i Los Angeles.

Bulgaria deltok første gang i vinterlekene under Vinter-OL 1936 i Garmisch-Partenkirchen, og har siden deltatt i samtlige vinterleker.

Medaljeoversikter

Eksterne lenker
 Bulgarias OL-statistikk på Olympedia.org
 Bulgarias OL-statistikk  på Sports-reference.com